koek | huiskok
Archive | koek RSS feed for this section
Hierdie maklike suurlemoen jogurtkoek word so baie deur Franse oumas gemaak dat dit die troetelnaam Gateau de Mamie dra. Ek gebruik tuisgemaakte jogurt wat my man Ian weekliks vir Ons maak, maar enige goeie volroomjogurt Sal jou goeie resultate gee.
FRANSE OUMA SUURLEMOEN-JOGURTKOEK
320 ml ongegeurde volroom jogurt
160 ml olyfolie
310 ml suiker
4 ml koeksoda
60 ml vars suurlemoensap
Voorverhit die oond tot 180°C. Smeer 'n 20 cm-losboompan liggies en voer die bodem met bakpapier.
Klits jogurt, olie, suiker, eiers en vanielje. Voeg meel, bakpoeier, koeksoda, sout, neutmuskaat en gerasperde skil by. Meng net genoeg tot die klonte uit is. Giet beslag in die koekpan en bak 50 – 60 minute, bedek nader aan die einde met foelie wanneer dit begin bruin word. Dis reg as die koek van die rante begin lostrek en 'n toetspen skoon uitkom. Laat staan 10 minute in die pan op 'n afkoelrak en keer uit.
Vir die glasuur meng suurlemoensap en strooisuiker saam tot helder. Smeer aan warm koek tot al die stroop ingetrek het. Sif strooisuiker oor as jy wil. Bedien met vars vrugte en creme fraiche of dik jogurt.
Tags: jogurt, jogurtkoek
Categories baking, gebak, Heilsaam heerlik, koek, kuierkos, Leer iets nuuts, nagereg
Hierdie tyd van die jaar begin ek die vrugtekoekvlakke fyn dophou. Dit voel vir my terwyl daar nog vrugtekoek In die kas is, die Feestyd nog aanhou. Maar dit kom op 'n punt waar net 'n snytjie of twee oor is.
Om die lekker 'n bietjie te rek (en te keer dat my huismense baklei oor die oorskietsnytjies) maak ek skons met hierdie Jamie-resep
80 g koue gesoute botter
20 g gedroogte bosbessies, grofgekap
250 g bruismeel + ekstra vir strooi
30 g goue bruinsuiker
70 g oorskiet-vrugtekoek (sonder versiersuiker)
60 ml melk, + ekstra vir oorverf
15 ml molasse/treacle
Voorverhit oond tot 200ºC/gas 6. Smeer 'n bakplaat of voer uit met bakpapier.
Sny die botter in klein blokkies. Kap die bosbessies grofweg en rasper die lemoenskil.
Sif die meel en gemengde spesery in 'n groot mengbak en roer die suiker by. Voeg die blokkies botter by en vryf met die vingerpunte In tot die mengsel soos fyn broodkrummels lyk.
Krummel die vrugtekoek en voeg dit saam met die bosbessies en lemoenskil by die meelmengsel, roer liggies deur om te meng.
Klits die eier saam met die melk, voeg dit by die meelmengsel en sny dit met 'n stompneusmes In tot alles bymekaarkom In 'n effe taai, sagte deeg. Vrou die molasse reg aan die einde deur.
Keer die skonsdeeg uit op 'n meelbestrooide werksvlak. Rol uit met 'n rolstok tot 2,5 cm dik en druk 8 rondtes met 'n 5 cm koekiedrukker uit wat eers In meel gebruik word (moenie die koekiedrukker wikkel nie). Plaas dit Redelinghuys na aan mekaar op die bakplaat en bestryk liggies met melk. Bak tot mooi uit gerus en goudbruin, sowat 12 minute.
Eet warm of koud met roomkaas of creme fraiche en konfyt of met beleë cheddar.
Wenk: kyk gerus uit vir my nuwe kookboek SAAM (SHARE) met bykans 100 heerlike resepte vir gebak, huiskos en kuierkos wat ek uit gemeenskapskookboekies gekies het.
Tags: bosbessies, botterbroodjies, cranberries, krummels, oorskiet kos, skons, teetyd, vinnige gebak, vrugtekoek